**210215**

**Розарио Ривера. Екіншісі**

***«Бұдан кейін Иса халықтың бәріне арнап мынаны айтты:***

***— Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!» (Лұқа 9:23)***

Палауды ату үшін ыңғайлы жер табуға тырысып, ол Иса Мәсіхті өзінің Құтқарушысы ретінде қабылдағысы келетін үш жүз адаммен бірге алдыға шығады. Сол кезде, бір жетекші қарт әйел оған келіп: «Менің сізбен бірге мінажат еткенімді қалайсыз ба?» - деді.

Розарио не айтарын білмей, әйелдің бетінен ұрып, қашып кетті. Түні бойы ол ұйықтай алмай шықты, өйткені Тәңір Иеміз, оған Палау уағызындағы сөздерді есіне салды. «Адамға сенгенге қарғыс атсын... Ал Тәңір Иемізге сенетін адам - бақытты...» - деген сөздер оның құлағына естілді.

Ұйқысыз түннен кейін ол тізе бүгіп, Иса Мәсіхті өзінің Құтқарушысы ретінде қабылдап, тәубе етті. Палау: «Тәңір Иеміз осы марксистік партизанды толығымен өзгертті. Бүгінде ол Құдай Сөзі – адамды толықтай өзгерте алатындығының керемет куәгері» - деді.

Коммунист достары оған келгенде, ол оларды Киелі Кітаптағы сөздермен «пулеметпен от оқ атқандай» жаудырды. Жылдар өтті, және Розарио әлі күнге дейін өзін революционер санайды, бірақ оның қаруы бүгінде мүлдем басқа. Ол былай дейді: «Егер бұрын менің жүрегім революция деп жанса, бүгінде ол әлдеқайда қаттырақ жанады. Егер мен бұрын кедейлер үшін көп нәрсе жасасам, бүгін мен одан да көп нәрсе істеймін».

Ол кедейлік, үкіметтік сыбайлас жемқорлық, мемлекеттік жүйедегі әділетсіздік және зауыттардағы жұмысшылардың жағдайын белсенді түрде шеше бастады, бірақ ол мұның бәрін Иеміз Иса Мәсіхтің атынан жасады. Көптеген адамдар, Розарио сияқты, өздерінің өмірлік мақсаттарын өзгертті.

Ал сіздің көзқарасыңыз қандай? Мүмкін сіз тек өзіңіздің рахатыңыз үшін өмір сүріп, әр күнді тек өзіңіз үшін өмір сүруіңіз керек деп есептейсіз бе? Иса Мәсіхтің өзгеретін күші туралы көбірек білу үшін Жохан жазған Ізгі Хабар кітабын оқып, шешім қабылдаңыз. Бір ғасыр бұрын Стадд былай деп жазды: «Егер Иса Мәсіх Құдай болса, онда ешқандай құрбандық тым үлкен бола алмайды». Адам Иса Мәсіхті қабылдаған сайын, бұл оны рухани толқуларға - ашуланшақтық пен өшпенділіктің орнына жүрегінде терең тыныштық орнататын төңкеріске әкеледі. Бұл Розарио Риверамен болған жағдай сияқты.